《李西清先生创凌霄观於潼川红楼之上赋计敬和》
宋代·程公许

丈人气湖海，合卧百尺楼。
引袖麾八极，无处豁前眸。
肯以治城志，而忘天下忧。
窘步争径捷，危炊迷剑头。
攀天限九阍，起家先一州。
顾瞻众山会，惨澹春色浮。
凭高展遐眺，几幅烟雨秋。
象续逼紫宸，飚轮通十洲。
吏衙杉凫鹜，野盟参鹭鸥。
所思隔秋水，须天看吴钩。
寄怀广莫外，任运逍遥游。
遐哉郝使君，一往岁月遒。
名字著不朽，实繄杜参谋。
后先五百年，意气有此不。
不须苏门啸，我自商声讴。
烟霞杂挥洒，风月共献酬。
迹忝梁苑旧，目送涪江流。
可能呼小艇，醉歌赓四愁。
宇县暗矛戟，田原辍耡{耒憂}。
念公志经纶，季孟忠开侯。
肯袖斩泥手，江海寂寞休。
槛前水江注，鼓枻不可留。
抚翼附青云，忍滞莺谷幽。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。